মৌলভীবাজার চেম্বার অব কমার্স এন্ড ইন্ডাস্ট্রির উদ্যোগে সোমবার দোয়া ও ইফতার মাহফিল স্থানীয় বেঙ্গল কমিউনিটি সেন্টারে অনুষ্ঠিত হয়েছে। অনুষ্ঠানে প্রধান অতিথি হিসেবে উপস্থিত ছিলেন জেলা প্রশাসক কামরুল হাসান। অন্যান্যদের মধ্যে উপস্থিত ছিলেন পুলিশ সুপার তোফায়েল আহমদ, মৌলভীবাজার প্রেসক্লাবের সহ-সভাপতি আবদুল হামিদ মাহবুব, সাধারণ সম্পাদক এস এম উমেদ আলী, জেলা ক্রিড়া সংস্থার সাধারণ সম্পাদক মিছবাউর রহমান। এ ছাড়াও চেম্বারের পরিচালক, ব্যবসায়ী সহ প্রিন্ট ও ইলেকট্রনিক্স মিডিয়ার সাংবাদিকরা উপস্থিত ছিলেন। অনুষ্ঠানের শুরুতে চেম্বার সভাপতি কামাল হোসেন ইফতার মাহফিলে আগত আমন্ত্রিত প্রধান অতিথি, বিশেষ অতিথি সহ সকল অতিথিবৃন্দকে স্বাগত জানিয়ে আন্তরিক ধন্যবাদ জানান। ইফতার পূর্বে দেশ ও জাতীর কল্যাণ মঙ্গল কামনা করে মোনাজাত করা হয়।